JUMAL KÕNELEB
Tere jälle!
Jätkame teemaga, millega eelmisel korral alustasime.
Räägime ustavusest.
1. Korintose 1:9 ütleb selgelt, et Jumal on ustav.
See on julgustav sõnum.
Teda võib alati usaldada.
Ta on kõikumatu, püsivalt sama eile, täna ja igavesti.
Seda on tõesti tore teada,
et muutuvas ja metsikus ajas on keegi, kes on ustav,
kõikumatu, pika meelega ja kannatab meid välja.
Imeline teada! - Kas pole?
Rääkisime viimati, et seda omadust
väärtustab Jumal me kõigi juures ühel või teisel viisil.
See on Vaimu vili.
Kui oleme võtnud Jeesuse vastu, tahame ja järgime oma teel Teda
ja Tema tahet, siis see omadus muutub meis kirkamaks.
See pole mitte alati eriti meeldiv teema.
Tore on rääkida Jumala õnnistusest, väest ja usust,
kuid ustavus või kuulekus on hoopis teine teema.
Ometi on imehea, kui saame sellele asjale pihta.
See on väga tähtis, et olen kuulekas argipäevaasjades,
väikestes asjades igal päeval.
Ma liigun edasi oma elus,
õpin uusi asju ja Ta saab mind õpetada ning viia uude.
Kas muud ongi tarvis?
Muud õpin juba käigu pealt.
See algab sellest.
Rääkisime viimati, et Jumal tahab, et oleksime ustavad inimsuhetes.
Maailm oleks hoopis teistsugune,
kui me kõik oleksime ustavad oma inimsuhetes.
Mõnikord mõtleme, et ustavus Jumala suhtes
tähendab suurt kutset või ülesannet, aga igapäevaelu inimsuhted
on esimene valdkond, milles peaks olema ustav.
Näiteks laste osas.
Peame hoolitsema nende eest nii hästi kui võimalik.
Samuti meie lähedaste eest.
Need suhted põhjustavad sageli kõige sügavamaid haavu.
Just nendes tahabki Jumal sind ja mind aidata.
Kas tead, mis valdkonnas on samuti tähtis olla ustav?
Iseenese eest hoolitsemises.
Pidin seda läbi raskuste õppima.
Arvasin, et pean olema hea kõigi teiste vastu ja hoolitsema
kõigi teiste eest ning iseennast unustama.
See läks täiesti nässu ja põlesin täielikult läbi.
Seda pole üldse vaja.
Oluline hoolitseda ka enda eest.
Kui ma ei tunne end hästi, siis ma ei jaksa ka midagi muud.
Kui tunned ennast hästi, hoolid endast, teed sporti,
puhkad ja vahel vedeled niisama, siis jaksad ka kõike muud teha.
Ustavust on vaja meie argipäevas. - See on meile päris lähedal.
See ei olegi mingi ülisuur asi.
Ka järgmine asi on tavaline, täiesti argipäevane teema.
Luuka evangeeliumis 16:11
räägib Piibel ustavusest seoses rahaasjadega.
"Kui te nüüd ülekohtuses mammonas ei ole olnud ustavad,
kes võib teie kätte usaldada tõelist?"
Ustavus majapidamises.
Meie ehitasime kristliku kooli,
lasteaia ning ühingu, mis seda kõike ülal peab.
Jumal tahab, et oleksime selles täpsed ja väga ustavad.
Seda asja oleme pidanud päris palju harjutama.
Sina oled selles väga osav, tegelikult parem kui mina.
Olen lihtsalt palju harjutanud.
Ühe asja ma õppisin piilupardilt nimega Robert.
Selle Donaldi onu elufilosoofia polnud muidu parimate killast,
aga ta ütles kuulsa lause: "Miljon algab esimesest sendist!"
Rahaasjade korraldamine algab sentidest.
Kui mul on üks sent, siis ma hoolitsen selle eest.
Kui üldse mingi valdkond nõuab ustavust, siis see küll.
Selles valdkonnas on kerge petta.
Pisut siin ja pisut seal tüssata.
Selles asjas peaks kogu aeg analüüsima,
kas olen olnud aus ja teinud kõike õigesti.
Kas mõni valdkond on kahtlane ja võiksin olla veel läbipaistvam.
Eriti kui on suurem kutsumus.
Tänu Issandale selle eest, et meil on juhatus
ning me ei pea üksi kõiki otsuseid tegema.
Rahaasjad võib tuua otsustamiseks.
Kui ei tea kuidas korraldada ja milliseid otsuseid teha,
siis tasub kellegagi arutada oma probleemist ja maksudest.
Kuidas neid lahendada ja mida selles olukorras teha?
Peab olema avatud ja rääkima asju teistele:
"Mul on selline probleem. Mida ma sellega nüüd peale hakkan?"
Sellest võib olla abi ja koos leitakse lahendus murele.
Rahaasjade kohta kehtib ka see kirjakoht.
Luuka evangeelium 16:10.
"Kes on ustav pisimas, see on ustav ka paljus,
ja kes on ülekohtune pisimas, see on ülekohtune ka paljus."
Võime mõtelda, et kui saan miljoni, siis hakkan kümnist maksma.
Kui mul on raha jalaga segada, siis maksan kümnist ka.
Piibel nii ei õpeta.
Jumal otsib ustavust ka väikestes asjades.
Kui Ta näeb, et oleme neis ustavad, siis annab Ta meile juurde.
See pole midagi imelikku.
Usun, et lapsevanematena mõtleme me kõik sel viisil.
Kui anname lapsele raha
ja saadame ta poodi piima tooma ning küsimus on vaid piimarahas,
aga kui ka nii väikese rahasummaga ei saa last või õpilast usaldada,
siis me ei soovi sellele isikule anda suuremat vastutust nõudvat.
Ustavus tuleb välja just väikeste tegude ja vastutuse juures.
Tänapäeva majandusmaailmas
võib olla väga keeruline olla ustav ning teha asju õieti ja ausalt.
Kõikides kultuurides see ei toimi.
Mõnel maal käivad asjad ikka leti alt ja pruuni ümbriku sees.
Mul on üks sõber, kellel oli selline olukord.
Ta oli ühes firmas tööl,
mille juhatus püüdis läbi viia seadusevastast otsust.
Ta mõtles, mida ta peaks tegema.
Korraga temalt nõutakse pettust ja sõnakuulelikkust pettuses.
Ta ei nõustunud sellega.
Kõik teised hääletasid selle poolt, aga tema hääletas selle vastu.
Selle peale ta vallandati.
Ta jäi siiski oma seisukoha juurde.
Kõik püüdsid teda veenda,
aga ta ei olnud pettusega nõus, kuigi see tähendas vallandamist.
Palvetasin temaga ja palusime,
et see pöörduks võiduks, sest ta oli olnud ustav.
Mis sellest, et teised firma töötajad ei olnud seda.
Läks nii, et ta saigi parema töökoha, suurema kasumi ja kõrgema palgaga.
Miks? Jumal on ustav.
Mäletan, kui alustasime tööd.
Hakkasime palvetama rahaasjadest ja viima neid palves Issand ette.
Üks esimesi asju, mis tõusis minu südamesse,
sest märkasin, et olime eksinud, kuna laenasime oma lastelt.
Lapsed said sünnipäevaks kingiraha ning kui rahad olid otsas
võtsime neilt laenu ja unustasime neile tagasi maksta.
Kohe alguses tundsin südames,
et Issand räägib mulle sellest: "Kuule, Joy, see pole õige!"
"Maksa oma lastele tagasi, mida oled nendelt võtnud!"
See oli esimene asi,
mida hakkasime koguma ja tagasi maksma.
Pärast seda pole me enam laste rahasid puutunud.
Mu vanim tütar ütles mulle:
"Ema ma olen nii tänulik, et sa oled olnud usaldusväärne!
Mul on palju sõpru, kelle vanemad
laenavad lastelt raha neile tagasi maksmata!
Tänan, ema, et sa nii ei tee!"
Mõtle. See algab väikesest asjast.
Vägev on see, et ustavus tasub end ära.
Jumal tasub ustavuse eest
ja ka meie tööandjatena märkame, kui töötaja on ustav.
Kohe tekib iseenesest soov viia seda inimest edasi,
toetada, julgustada ja tasuda talle ustavuse eest.
Matteuse 25:21:
"Ta isand lausus talle: "Tubli, sa hea ja ustav sulane,
sa oled olnud ustav pisku üle, ma panen su palju üle.
Mine oma isanda rõõmupeole!"
Sama leiame Luuka evangeeliumist 19:17
"Tubli, sa hea sulane!
Et sa oled olnud ustav kõige pisemas,
seepärast olgu sul meelevald kümne linna üle."
Kui oleme ustavad väikestes asjades,
sammudes, sentides, meie lähimates inimsuhetes,
siis Piiblis Jumal lubab, et siis on meil edasiminek.
See on täiesti loomulik asi.
Inimestena suhtume samamoodi.
Kui keegi on pisiasjades ustav, suurendame meelsasti ta vastutusala.
Ükskõikse suhtumisega inimesele
ei taha anda suuremat vastutust, sest kui ka neis ei olda ustav,
võivad tähtsad asjad kokku kukkuda ning mitmed selle läbi kahju saada.
Jumal mõtleb täpselt sama moodi.
Meil on üks sõber, kes on hea näide selle kohta.
Üks meile väga armas sõber
on teeninud oma töökohal juba 15 aasta vältel.
Ta alustas väga väikestest asjadest
ja oli vabatahtlik mitu aastat enne, kui hakkas palka saama.
Ta teenis ustavalt vabatahtlikuna.
Ta hakkas saama veidi palka
ja jätkas aastast aastasse rõõmsalt ja ustavalt oma tööd.
Päev päeva järel tegi tööd ja elas piskust.
Majanduslikult oli tema olukord väga kitsas.
Ta tegi siiski kogu aeg rõõmuga ja püsivalt oma tööd.
Ühtäkki tekkis tal võimalus õppida
ja ta võttis selle võimaluse vastu, kuigi oli juba üle viiekümnene.
Ta õppis uue eriala ja jätkas ustavalt oma tööd.
Nüüd on ta saanud uue
parema ja kõrgema palgaga töö, mis on ka endisest tööst kergem.
Kuigi ta on juba üle viiekümne,
siis on näha, et tema elu on kogu aeg läinud ülesmäge.
Ta ei ole mingi "superusklik",
kes lausa pillub sädemeid ja on eriliselt täis Püha Vaimu.
Ta on lihtsalt kogu aeg
teinud ustavalt, rõõmsalt ja väsimatult teinud oma tööd.
Ka ta on ka väsinud, siis on ta ikkagi vastu pidanud.
Sellised asjad liigutavad südant.
Kunagi ei ole liiga hilja, ma pole kunagi liiga vana.
Kunagi pole liiga hilja minna edasi
ja pääseda paremasse, ka majanduslikult paremasse ellu.
Halleluuja!
Kirjutasin ustavusest ja truudusetusest nii:
"Ustavus algab väikestest tegudest ja seda pannakse proovile."
Kõige liigutavam näide Piiblis selle kohta on Joosepi elu.
Tema ustavust pandi kõvasti proovile.
Esmalt vennad heitsid ta kaevu, siis müüsid orjaks,
siis sattus ta vanglasse, sealjuures ilma süüta.
Ta ei olnud teinud midagi, mille eest vandadel oleks olnud
õigust teda kaevu visata või orjaks müüa.
Peale seda pandi ta veel süütuna vanglasse.
Ikkagi oli Joosep ustav.
Seda liigutavat lugu tasub lugeda.
Ta tegi kõike orjana ja vanglas väga hästi.
Täitis kõiki ülesandeid nii hästi kui oskas.
Nurisemata, kaeblemata, süüdistamata Jumalat või kedagi teist.
Jumal õnnistas teda nii,
et ta sai esmalt Pootifari juures kogu majapidamise ülevaatajaks
ja hiljem vanglas ülevaatajaks ning lõpuks kogu rahva peaministriks.
Ta oli ori.
Ometi tegi ta tööd nii hästi,
et Pootifar andis kogu vastutuse võõramaalasest orjale.
Sealgi läks elu veel raskemaks ning ta pandi vangi.
Kui mind pandaks vangi,
oleksin täielikult masendunud ning istunud nuttes ja kurtes kongis.
Oleksin olnud vihane Jumala peale.
Tema aga tegi oma tööd.
Koristas ja pesi vastutustundlikult ning korraldas asju nii,
et vanglaülem andis kogu vangla Joosepi järelvalve alla.
Piibel ütleb, et isegi vanglaülem ei teadnud midagi vanglas toimuvast.
Joosep vastutas kõige eest.
Kas pole imeline?
Hiljem andis vaarao kogu riigi Joosepi juhtimise alla,
kuigi vaarao isegi ei tundnud teda.
Ta nägi esimest korda seda võõramaalast.
Ometi ta sai selle töö, sest Jumal nägi tema südamesse.
Pean tunnistama, et ka minu ustavus on pandud proovile.
Alustasin tööd vähesest
ja vahel on olnud tunne, et sellest ei tulegi midagi enamat.
Õpetan lihtsalt matemaatikat, aga tahaksin näha palju enamat.
Tahaksin, et töö läheks edasi.
Ustavust katsutaksegi läbi,
mitte mingite suurte valikute ees, vaid väikestes argipäevaküsimustes.
Kui oled väsinud,
ei jaksa ega suuda enam, tahaksid kõik selle visata prügikasti
ja teha midagi hoopis põnevamat ja vägevamat!
Kas ma ei saagi teha midagi maailma ajalugu muutvat?
Ustavus tasub ennast ära.
Olen kirjutanud:
"Truudusetus ei alga tegudest, see algab mõtlemisest."
See võib alata tüdimusest.
Harva algab asi tegudega.
See algab mõttest, et ei jaksa enam ning tahan teha midagi muud!
Ole ettevaatlik nende mõtete suhtes!
Kui oled pereema, abikaasa või kes iganes, pead teadma,
et need vaenlase nooled ja mõtted hävitavad ustavuse.
Need algavad mõttest, mitte tegudest.
Me peaksime neid vältima.
Kirjutasin veel nii:
"Ustavus kannab tasapisi püsivat ja head vilja."
Aeglaselt, nagu meie sõbra puhul, kellest sa jutustasid.
Aeglaselt, püsivat ja head vilja.
Truudusetus lammutab kõik hetkega.
See on nii mõnelegi hell koht.
Perekonnad ja abielud purunevad.
"Ustavus tekitab turvatunnet, rahu ja usaldust."
Selle kohta, kuidas ustavus kaitseb, on olemas kirjakoht.
Õpetussõnad 20:28:
"Armastus ja ustavus hoiavad kuningat,
ja ta toetab helduse läbi oma aujärge."
Psalm 31:24:
"Armastage Issandat, kõik tema vagad!
Issand varjab ustavaid,
aga ta tasub rohkesti kätte neile, kes ülbesti toimivad."
Õnneks me elame armu all!
Ustavus annab rahu ja kaitse.
See on imeline asi.
Üks kirjakoht oli veel.
Taanieli 6:5:
"Siis need ametikandjad
ja asehaldurid otsisid ettekäänet, et leida Taanielile
kuningriigivastast süüd; aga nad ei suutnud leida
ühtegi ettekäänet ega midagi halba, sellepärast et ta oli ustav
ja mingit hooletust ega halba tema kohta ei leidunud."
Majandusküsimustes on mulle Agape ühingu juhatajana oluline,
et me teeme kõike täiesti seadusekohaselt.
Parem on küsida kelleltki nõu, kui miski tekitab ebakindlust.
Kui juhid oma või firma majandust.
Tagantjärele võib tulla probleeme, kui oled vigu teinud,
ega ole olnud piisavalt tark, et küsida selleks nõu.
Kui kaua me peame olema ustavad?
Kas see on kuidagi määratletud?
Kas võib kokku leppida kümne aastase ajalimiidi?
Tänasest alates kümme aastat. - Millal ustavuslimiit täis saab?
Millal võib veidi lõdvemalt võtta? - Vaatame Õpetussõnadest järele.
Kas leiutame hoopis oma versiooni?
10 aastat või nii kaua, kui viitsin ja sellest piisab.
Ka nii võib vastata.
Piibel ütleb, et Jeesus oli kuulekas kuni ristisurmani.
Ta ootab meiltki sellist kuulekust.
Ilmutuse raamat 2:10.
Vaatan salmi lõpust.
"Ole ustav surmani.."
Sealt see vastus tuligi!
"Ole ustav surmani, ja ma annan sulle elupärja!"
Ustav tuleb olla surmani. - Polegi vaja rohkem mõtelda.
See kuulub elu juurde. - Ustavus on elu osa.
Õpetussõnad 3:3 öeldakse: "Heldus ja tõde ärgu jätku sind maha!
Seo need enesele ümber kaela, kirjuta need oma südamelauale.."
Oleme vaadanud kirjakohti ja lugenud siit ja sealt.
Imeline, et Jumala Sõna toob esile vilja oma liigi järgi.
Kui me neist asjust räägime,
mõjutab see meie südant ning toodab ustavust.
Juba nende asjade uurimine
ning nende üle mõtlemine mõjub ja kasvatab meis Vaimu vilja.
See kinnitab meis ustavust.
Sõna on seeme ja kui külvame seda oma südamesse,
siis see toob esile vilja selle seemne liigi järgi.
Nagu need kirjakohad seinal.
Kui neid veidi aega lugeda, siis läheb olemine heaks.
Lõpuks on imeline teada, et kõiges selles Jumal on ustav.
Ka siis kui meie seda ei ole.
See on meie kalju ja kindlus.
Jumal tahab aidata sind ja mind.
Ehk on see sinu elus valus teema.
Keegi on olnud sulle truudusetu või on sul endal raske usaldada
ja olla ustav, siis Jumal tahab aidata ja tervendada just selles.
Tema on ustavuse allikas, millest saame jõudu minna edasi,
andestada ja usaldada kõigele vaatamata.
Teda võib alati usaldada.
Palvetame.
Tänu, Taevaisa, et Sina oled ustav kuni lõpuni!
Issand, et oled kindlam kui kalju, millel saab seista!
Tänu, Jeesus, et Sina olid kuulekas ristisurmani.
Issand me palume täna, et Sa aitad meid igaühte
just selles valdkonnas, mis võib meile haiget teha.
Issand, aita meil edasi minna, et me ei jääks paigale tammuma,
ega jääks vanu haavu lakkuma, vaid tõesti läheksime edasi.
Kui oleme olnud truudusetud,
siis tänu, et saame täna paluda andestust ja Sa pesed meid puhtaks!
Sa annad meile jõudu minna edasi!
Haara kinni neist inimsuhetest, ning majandusküsimustest!
Õpetad ja aitad igaühte meist edasi minema!
Tänu, Issand, et kui oleme ustavad meis väikestes asjades,
siis sa tasud meile ja viid meid edasi!
Aitäh, Isa, et aitad just selles asjas, milles me kõik vajame Su abi!
Jeesuse nimel, aamen.
Imeline teada, et Jumal on ustav.
Jumal on ustavalt hoolitsenud ka meie eest.
Piibel lubab, et Ta täidab kõik meie vajadused
oma rikkust mööda imelisel viisil Kristuses Jeesuses.
Kui soovid toetada "Jumal kõneleb" saatesarja tootmist ja TV7 tööd,
võid helistades numbrile 9001777 annetada 7 eurot Eesti kanali heaks.
Võid kasutada ka kontonumbreid, mida näed peagi teleriekraanil.
Kui oled ustav pisku üle, siis Issand tasub ja viib sind edasi.
Ole õnnistatud, Jeesuse nimel ka täna!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7